
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 867 

29 Σεπτεμβρίου 1997 


ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

( 1 ) 

Δωρεάν διανομή ελαιολάδου παρέμβασης στους απόρους. 

Περίοδος 1997 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπ’ όψη τις διατάξεις; 
α) Του άρθρου 22 παράγραφος 3του Ν.992/79 "Περί ορ- 
γανώσεως των διοικητικών υπηρεσιών για την εφαρμογή 
της Συνθήκης της Προσχώρησης της Ελλάδος στις 
Ευρωπαϊκές Κοινότητες και ρυθμίσης συναφών θεσμικών 
και οργανωτικών θεμάτων (Α200). 

β) Του άρθρου 1 παράγραφος 1,2 και 3 του Ν. 1338/83 
“Εφαρμογή του Κοινοτικού Δικαίου (Α34) όπως η παρά¬ 
γραφος 1 τροποποιήθηκε με τη διάταξη του άρθρου 6 πα¬ 
ράγραφο 1 του Ν. 1440/84 (Α70). Συμμετοχή της Ελλάδος 
στο κεφάλαιο, στα αποθεματικά και στις προβλέψεις της 
Ευρωπαϊκής Τράπεζας επενδύσεων, στο κεφάλαιο της 
Ευρωπαϊκής Κοινότητας Άθρακος και Χάλυβας και του 
Οργανισμού Εφοδιασμού ΕυΡΑΤΟΜ. 

γ) Του Π.Δ 402/88 "Περί Οργανισμού του Υπουργείου 
Γεωργίας” καθώς και το Π.Δ 385/94 που το τροποποιεί. 

δ) Του άρθου 29Α του Ν. 1558/85 “Κυβέρνηση και 
Κυβερνητικά όργανα (Α187) 

ε) Του Ν. 2286/95 “Προμήθειες του Δημοσίου Τομέα και 
ρυθμίσεις συναφών θεμάτων. 

στ) Το Π.Δ. 394/96 (ΚΛΔ άρθρο 22 “διαδικασία με δια¬ 
πραγμάτευση” 

ζ) Του ΠΔ 105/89 Προσαρμογή της Ελληνικής 
Νομοθεσίας περί Κρατικών Προμηθειών προς το Κοινοτικό 
Δίκαιο και ειδικώτερα προς τις διατάξεις της οδηγίας 
77/62/ΕΟΚτου Συμβουλίου των Ε.Κτης 21.12.1976 Περί 
συντονισμού των διαδικασιών συνάψεως συμβάσεων κρα¬ 
τικών προμηθειών του Π.Δ. 370/95. 
η) Του ΠΔ 173/1990 “Κανονισμός Προμηθειών Δημοσίου”, 
θ) Τηνυπ’αριθμ. 182378/29.8.97 απόφαση Υπ. Γεωργίας 
περί εγκρίσεως απ’ ευθείας διαπραγματεύσεων ανάδειξης 
αναδόχου εκτέλεσης του έργου δωρεάν διανομής ελαιο- 
λάδου ατούς απόρους της χώρας. 

ι) Την επείγουσα ανάγκη ανάδειξης αναδόχου εκτέλεσης 
του έργου περί δωρεάν διανομής ελαιολάδου στους από¬ 
ρους της χώρας, αποφασίζουμε: 


Άρθρο 1 

Με την παρούσα απόφαση θεσπίζονται συμπληρωματι¬ 
κά μέτρα που ρυθμίζουν την διαδικασία δωρεάν διανομής 
ελαιολάδου σε άπορα άτομα της χώρας στα πλαίσια: 

α) Του Καν.{ΕΟΚ) 3730/87του Συμβουλίου που καθορίζει 
“τους γενικούς κανόνες για την παροχή τροφίμων από τα 
αποθέματα παρέμβασης σε ορισμένους Οργανισμούς με 
σκοπό τη διανομή τους στα πιο άπορα άτομα της κοινότη¬ 
τας. 

β) Του Καν. (ΕΟΚ) 3149/92της Επιτροπής που καθορίζει 
τους λεπτομερείς κανόνες για την χορήγηση τροφίμων 
που προέρχονται από τα αποθέματα της παρέμβασης 
στους απόρους της Κοινότητας όπως τροποποιήθηκε με 
τον Καν. (ΕΟΚ) 2826/93 

γ) Του καν. (ΕΟΚ) 2826/93 που τροποποιεί τον Καν. (ΕΟΚ) 
3149/92 περί λεπτομερών κανόνων για την χορήγηση τρο¬ 
φίμων προερχομένων από τα αποθέματα παρέμβασης 
στους απόρους της Κοινότητας. 

δ) Της σχετικής Απόφασης της Επιτροπής “για την έ¬ 
γκριση του προγράμματος για την κατανομή στα Κράτη- 
Μέλη των πόρων που θα καταλογισθούν στο έτοςπρούπο- 
λογισμού 1997 για την παροχή τροφίμων που προέρχονται 
από τα αποθέματα παρέμβασης στα πιο άπορα άτομα της 
Κοινότητας. 

ε) Τον Καν. (ΕΟΚ) 3813/92 “Περί ισοτιμιών” ώς και την 
τροποποίηση του (Καν. 3528/93). 

στ) Του Καν. (ΕΚ) 267/96 για τροποποίηση του Καν (ΕΟΚ) 
3149/92 περί λεπτομερών κανόνων για την χορήγηση τρο¬ 
φίμων προερχομένων από τα αποθέματα παρέμβασης 
στους απόρους της Κοινότητας 

ζ) Της ανάγκης ορισμού φορέα ανάληψης των εργασιών 
που θα προκύψουν στο εσωτερικό της χώρας στα πλαίσια 
υλοποιήσεωςτου ανωτέρω προγράμματος. 

Αρθρο 2. 

Α. Ανάδειξη φορέα εκτέλεσης 

Η Δ/νση ΔΗ.ΛΙ.ΖΩ με σχετική ανακοίνωσή της θα γνωρί¬ 
σει στους ενδιαφερομένους ότι θα προβεί στην ανάδειξη 
του αναδόχου εκτελέσεως του έργου με την διαδικασία 
των απ’ ευθείας διαπραγματεύσεων. 

Οι ενδιαφερόμενοι θα υποβάλουν έγγραφες και σφραγι¬ 
σμένες προσφορές με σκοπό την ανάληψη του έργου. 

Γιατην εκτέλεση του έργου διατίθεται το ποσό των: 

9.308.500 ΕΟυ X 311,761 δρχ. = 2.902.027.000 δρχ. πλέ¬ 
ον 18% (ΦΠΑ) 

Το ανωτέρω ποσό 2.902.027.000 δρχ. θα διατεθεί τόσο 
για την κάλυψη της δαπάνης προμήθειας και συσκευασίας 
του ελαιολάδου από την ελεύθερη αγορά όσο και για την 
κάλυψη της δαπάνης μεταφοράς του στούς τόπους των δι¬ 
καιούχων (συμπεριλαμβανομένων και των φορτοεκφορτω¬ 
τικών). Στο ανωτέρω ποσό δεν συμπεριλαμβάνεται ο 
Φ.Π.Α. (18%) 

Οι προσφορές θα υποβληθούν μέσα σε κλειστό φάκελο, 
στον οποίο εξωτερικά θα αναγράφεται ευκρινώς : 

α) Η ένδειξη «προσφορά για το έργο της δωρεάν διανο¬ 
μής ελαιολάδου» 

β) Η υπηρεσία που διενεργεί το διαγωνισμό 

γ) Η ημερομηνία διενεργείαςτου διαγωνισμού 

δ) Τα στοιχεία του αποστολέα 

Μέσα στο φάκελο της προσφοράς θα τοποθετηθεί και η 
εγγύηση συμμετοχής στο διαγωνισμό ύψους 5 ΕΟυ/ 
ΤΟΝΝΟ ελαιολάδου (για ποσότητα 5.000 τον. ελαιολάδου 
και πράσινη ισοτιμία 311,761 δρχ.) ήτοι εγγύηση συμμετο¬ 
χής = 5 ΕΟυ/ X 5.000 τον. X 311,761 δρχ. = 7.794.000 δρχ. 

Τέλος μέσα στον φάκελο θα τοποθετηθούν και όλα τα 
προβλεπόμενα στην σχετική ανακοίνωση δικαιολογητικά. 

Στην προσφορά θα δηλώνεται η υποδομή της επιχείρη¬ 
σης (περιγραφή τεχνικού εξοπλισμού και των μέσων ελέγ¬ 
χου, δυναμικότητα παραγωγής, κατάσταση προσωπικού 
κατά ειδικότητα, ιδιοκτήτων τυποποιητηρίων και αποθη¬ 
κευτικών χώρων ή συνεργαζομένων, θεωρημένα από αρ¬ 
μόδια αρχή. Επίσης δίκτυο μεταφοράς ιδιόκτητο ή συνερ- 
γαζομένης μεταφορικής εταιρείας). Στην περίπτωση που 
υπάρχουν συνεργαζομένες μεταφορικές εταιρείες ή σπο- 
θηκλευτικοί χώροι απαιτούνται μετηνπροσφορά και υπεύ¬ 
θυνες δηλώσεις των συνεργαζομένων εταιρειών ότι απο¬ 
δέχονται την σχετική συνεργασία. 

Η προσφορά θα περιλαμβάνει τα κάτωθι στοιχεία I και Ιί. 

I. Την προσφερομένη προς διανομή ποσότητα ελαιολά- 
δου από την ελεύθερη αγορά, οξύτητας 0-1% με υγρασία 
και ξένες ύλες που δεν θα υπερβαίνουν το 0,2% τυποποιη¬ 
μένη σε δοχεία (τεχνικά χαρακτηριστικά και σήμανση στο 
ΠΑΡΑΡΤΗΜΑ I) καθαρού περιεχομένου (ηθίο) 5 λίτρων ή 
βάρους 4,58 χιλγρ. και σε συσκευασία πολυαιθυλενίου 20 
λίτρων ήτοι ανά τέσσερα πεντόλιτρα δοχεία (τεχνικά χαρα¬ 
κτηριστικά πολυαιθυλενίου στο ΠΑΡΑΡΤΗΜΑ I). 

Σημειώνεται ότι για την προσφερόμενη προς διανομή πο¬ 
σότητα ελαιολάδου θα διατεθεί το ανωτέρω ποσό μειωμέ¬ 
νο κατά το ποσό που θα προσφερθεί για την δαπάνη μετα- 
φοράς·(στοιχείο II). Ήτοι 2.902.027.000 δρχ. - Δαπάνη με¬ 
ταφοράς (στοιχείο II). 

II. Τό ποσό που απαιτείται για την μεταφορά στους δικαι¬ 
ούχους (συμπεριλαμβανομένων και των φορτωεκφορτωτι- 
κών) της προσφερομένης στο στοιχείο I ποσότητας ελαιο- 
λάδου. 

Το έργο θα ανατεθεί στον προσφέροντα την μεγαλύτερη 
προς διανομή ποσότητα ελαιολάδου, των ανωτέρω ποιοτι¬ 
κών προδιαγραφών, αφού συνεκτιμιθούν καιτα λοιπά στοι¬ 
χεία που προβλέπονται στην παρούσα απόφαση καθώς και 
στην σχετική Ανακοίνωση της ΓΕ.ΛΙΔΑΓΕΠ. 

Μέσα στον φάκελο της προσφοράς θα τοποθετηθούν και 
όλα τα προβλεπόμενα στη σχετική ανακοίνωση δικαιολο- 
γητικά. 

Β. Ενστάσεις 

' Ενστάσεις υποβάλ\ονται στην Επιτροπή αλλά η τελική α¬ 
πόφαση είναι του Υπ. Γεωργίας. 

Στο παράρτημα I αναφέρονται οι προβλεπόμενες τεχνι¬ 
κές προδιαγραφές των λευκοσιδηρών δοχείων και του πο¬ 
λυαιθυλενίου καθώς και οι σημάνσεις που πρέπει να ανα¬ 
γράφονται στα δοχεία πέραν αυτών που προβλέπονται από 
τον ΚΑΝ. (ΕΟΚ) 2677/85. 


Άρθρο 3 

Ενίσχυση στην κατανάλωση και μεταφορικά έξοδα 
α) Για την ποσότητα του ελαιολάδου που θα τυποποιηθεί 
και θα διανεμηθεί στους απόρους προβλέπεται, η καταβο¬ 
λή στον τυποποιητή της ισχύουσας ενίσχυσης στην κατα¬ 
νάλωση όπως ορίζεται από τον Καν. (ΕΟΚ) 2677/85 
β) Καθορίζουμε δε ώς κατωτέρω τα προβλεπόμενα δικαι- 
ολογητικά για την καταβολή των δαπανών μεταφοράς του 
τυποποιημένου προς διανομή ελαιολάδου μέχρι του ύ¬ 
ψους της προσφοράς του (στοιχείο II) 

I. Στον ανάδοχο 

1. Αίτηση 

2. Κατάσταση δαπάνης μετά παρακάτω στοιχεία; 
Ποσότητα 

Περιοχή συσκευασίας 

Αποδέκτης (ονομασία ιδρύματος κ.λπ) 

Πόλη ή χωριό παράδοσης 

Χιλιόμετρα (από τον τόπο συσκευασίας στον τόπο παρά¬ 
δοσης) 

3. Οριστικά πρωτόκολλα παραλαβής Ελαιολάδου 

4. Δελτίο Αποστολής 

5. Φορτωτικά έγγραφα 

6. Τυχόν τιμολόγια ή δελτία παροχής υπηρεσιών 

7. Επίσημη κατάσταση χιλιομετρικών αποστάσεων (θεω¬ 
ρημένη από τη Δ/νση Συγκοινωνιών του Υπουργείου 
Μεταφορών) 

8. Φορολογική ενημερότητα. 

Για μεταφορές με ίδια μεταφορικά μέσα του αναδόχου 
δεν απαιτείται φορτωτική. 

II. Στα Φιλανθρωπικά Ιδρύματα (Ι.Μητροπόλεις, I.Ναούς, 
I.Μονές, Συλλόγους κ.λπ) 
α. Δελτίο αποστολής 
β. Φορτωτικά έγγραφα 

γ. Τυχόν τιμολόγια ή δελτία παροχής Υπηρεσιών 
δ. Βεβαίωση παραλαβής 

ε. Κατάσταση χιλιομετρικών αποστάσεων (ώς ανωτέρω) 
Τέλος για την απόδοση διαχειριστικών δαπανών (μέχρι 
1% της αξίας του προϊόντος που τους χορηγήθηκε) στα 
Φιλανθρωπικά Ιδρύματα (I. Μητροπόλεις, I.Ναούς, 
I.Μονές, Ιδρύματα, Συλλόγους κ.λπ) απαιτείται βεβαίωση 
παραλαβής και συγκεντρωτική (αριθμητική) κατάσταση 
διανομής καθώς και τιμολόγια ή αποδείξεις παροχής 
Υπηρεσιών ή άλλης δαπάνης που σχετίζεται με την διαχεί¬ 
ριση του προϊόντος. 

Άρθρο 4. 

Δικαιούχοι: 

Δικαιούχοι θα είναι με σειρά προτεραιότητας οι κατωτέ¬ 
ρω κατηγορίες: 

α) Φιλανθρωπικά ιδρύματα (ανά άτομο) 
β) Παλινοστούντες (ανά οικογένεια) 
γ) Πολύτεκνοι (ανά οικογένεια με κλιμάκωση ανάλογα με 
τον αριθμό των τέκνων) 

δ) Ιερές Μητροπόλεις και φιλόπτωχα ταμεία ενοριών, (α¬ 
νά οικογένεια ή άτομο) 

ε) Κάτοικοι περιοχών που πρόσφατα επλήγησαν από θε¬ 
ομηνίες (ανά οικογένεια) 

Εάν κάποιος ανήκει σε περισσότερες της μιας των ανω¬ 
τέρω κατηγοριών,θα λάβει μια μόνο μερίδα δωρεάν και με 
όποια κατηγορία ο ίδιος επιλέξει. 

Η ποσότητα κατά μονάδα δικαιούχου (άτομο, οικογένεια) 
θα καθορισθεί με μεταγενέστερη απόφαση του Υπουργείου 
Γεωργίας και αφού μας γνωστοποιηθεί η προς διανομή πο¬ 
σότητα από την προσφορά του αναδόχου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΠΈΥΧΟΣ ΔΕΥΤΕΡΟ) 

Άρθρο 5 
Α Εγγυήσεις 

Ο φορέας μετά την ανακήρυξή του και εντός δέκα εργασί¬ 
μων ημερών από της κοινοποίησής σ’αυτόν της απόφασης 
κατακύρωσης του έργου, υποχρεούται να προσκομίσει στη 
Δ/νση ΔΗ.ΛΙ.ΖΩ.Π εγγυητική επιστολή, αορίστου χρόνου, 
καλής εκτελέσεως του έργου ύψους 10% του συνολικά χο- 
ρηγηθησομένου ποσού (εγγύηση 10% = 290.203.000 δρχ.) 
καθώς και δεύτερη εγγυητική επιστολή προκαταβολής επί¬ 
σης αορίστου χρόνου και ύψους (σου με το χρηματικό ποσό 
το οποίο θα εισπράξει για την εκτέλεση του έργου πλέον 
18% ΦΠΑ (εγγύηση προκαταβολής 100% = 3.424.392.000 
δρχ.) Με την υποβολή των ανωτέρω εγγυήσεων και αφού υ- 
πογραφεί η σχετική σύμβαση, ο ανάδοχος δύναται να αρχί¬ 
σει το έργο της δωρεάν διανομής. 

Οι εν λόγω εγγυήσεις θα αποδεσμεύονται σταδιακά με 
την πρόοδο των εργασιών και μετά από την προσκόμιση 
των πρωτοκόλλων παράδοσης-παραλαβής και των σχετι¬ 
κών αναλυτηρίων ποιότητος Β’ελέγχου. 

Οι ανωτέρω εγγυητικές επιστολές πρέπει απαραίτητα να 
περιλαμβάνουν τα ακόλουθα: 

1) Την ημερομηνία έκδοσης 

2) Τον εκδότη 

3) Την υπηρεσία προς την οποία απευθύνεται. 

4) Τον αριθμό της εγγύησης 

5) Το ποσόν που καλύπτει η εγγύηση 

6) Την πλήρη επωνυμία και τη διεύθυνση του προμηθευ¬ 
τή υπέρ του οποίου εκδίδεται η εγγύηση. 

7) Τον αριθμό της σχετικής σύμβασης 

8) Ότι η εγγύηση παρέχεται ανέκλητα και ανεπιφύλακτα, 
ο δε εκδότης παραιτείταιτου δικαιώματος της διαιρέσεως 
καιδιηζήσεως. 

9) Ότι το ποσόν της εγγύησης τηρείται στην διάθεση της 
υπηρεσίας που έχει συνάψει τη σύμβα-ση και ότι θα κατα¬ 
βληθεί ολικά ή μερικά χωρίς καμία από μέροςτου εκδότη α¬ 
ντίρρηση ή ένσταση και χωρίς να ερευνηθείτο βάσιμο ή μη 
της απαίτησης, μέσα σε τρείς (3) ημέρες από απλής έγ¬ 
γραφης ειδοποίησης. 

10) Ότι σε περίπτωση κατάπτωσης της εγγύησης το ποσόν 
της κατάπτωσης υπόκειται σε πάγιο τέλος χαρτοσήμου. 

11) Οι εγγυήσεις να είναι αορίστου χρόνου 

Β. Κυρώσεις 

1. Σε περίπτωση κατά την οποία ο πλειοδότης δεν προσέλ- 
θει για την υπογραφή της σύμβασης ή την κατάθεση των εγ¬ 
γυητικών που προβλέπονται στο ανωτέρω Α, το κατά νόμον 
αρμόδιο όργανο με απόφαση του επιβάλλει κατά την κρίση 
του στο σύνολο ή μεμονωμένα τις παρακάτω κυ ρώσεις: 

α) Έκπτωση του αναδόχου από την στο όνομά του κατα- 
κύρωση και από κάθε δικαίωμα του απ’ αυτή 

β) Κατάπτωση της εγγυήσεως συμμετοχής στο διαγωνισμό. 

γ) Εκτίμηση κάθε θετικής ή αποθετικής ζημίας που θα 
προκύψει για το Δημόσιο λόγω μη υπογραφής της σύμβα¬ 
σης και καταλογισμός αυτής στον ανάδοχο. 

δ) Πρόσκαιρο ή διαρκή αποκλεισμό του αναδόχου από 
τους διαγωνισμούς του Υπουργείου κ.λπ σύμφωνα με το 
άρθρο 34του Π.Δ 173/90 

Σε όσες περιπτώσεις η ζημία του Δημοσίου δεν δύναται να 
προσδιορισθεί βάσει αποτελεσμάτων διαγωνισμού, ο προσ¬ 
διορισμός αυτής ενεργείται με απόφαση του αρμοδίου κατά 
νόμο οργάνου βάσει παντός, κατά την κρίση αυτού στοιχεί¬ 
ου πάντως όμως με βάση τις αρχές της καλής πίστης λαμ- 
βανομένων υπ’ όψη και των συναλλακτικών ηθών. 

2. Σε περίπτωση μη ολοκλήρωσης, με υπαιτιότητάτου, των 
εργασιών στις προβλεπόμενες ημερομηνίες, (περάτωση των 
εργασιών τυποποίησης και παράδοσης στους δικαιούχους 
της προσφερόμενης ποσότητας ελαιολάδου μέχρι 31.1.98) 
η Υπηρεσία θα προχωρήσει σε κατάπτωση των εγγυήσεων 


στο τριπλάσιο της αξίας της αναλογούσης στην αξία της πο¬ 
σότητας του προϊόντος που δεν διενεμήθει εγκαίρως. 

3. Σε περίπτωση αρνητικής απόκλισης από την προβλε- 
πόμενη προς διανομή ποιότητα η Υπηρεσία θα προχωρή¬ 
σει σε κατάπτωση της εγγύησης ίση με την αξία της ποσό¬ 
τητας του υποβαθμισμένου προϊόντος. 

4. Σε περίπτωση διαπίστωσης νόθευσης οποιασδήποτε 
ποσότητας του προϊόντος με σπορέλαιο και σε οποιοδήποτε 
ποσοστό, τότε θα γίνεται κατάπτωση της συνολικής εγγύη¬ 
σης κατά 10%. (αθροιστικά των δύο εγγυητικών επιστολών) 

ΑΜΦΙΣΒΗΤΗΣΕΙΣ-ΔΙΑΦΟΡΕΣ- ΑΠΟΦΑΣΕΙΣ ΠΕΡΙ ΚΥΡΩ¬ 
ΣΕΩΝ 

Για τυχόν αμφισβητήσεις και διαφορές μεταξύ του 
Υπουργείου Γεωργίας (ΓΕΝ. ΔΙΔΑΓΕΠ) και του αναδόχου 
κατά την εκτέλεση της παρούσης, αρμόδια είναι τα 
Διοικητικά Δικαστήρια της Αθήνας και εφαρμογή έχει η 
Ελληνική Νομοθεσία. 

ΕΚΧΩΡΗΣΗ ΕΡΓΑΣΙΑΣ 

Απαγορεύεται με ποινή εκπτώσεως και με τις κυρώσεις 
του άρθρου 5τηςπαρούσαςη εκχώρηση εργασίας μέρους 
ή του συνόλου αυτής χωρίς προηγούμενη ειδική έγκριση 
του Υπουργού Γεωργίας και υπογραφή της σχετικής προς 
τούτο πράξεως. 

Άρθρο 6 
Έλεγχοι 

Α’ Ελεγχοι στον τόπο της τυποποίησης του προϊόντος 
Οι ανωτέρω Α’έλεγχοι διενεργούνται από ειδική τριμελή 
επιτροπή ή επιτροπές, ανάλογα με τις προβλεπόμενες α¬ 
νάγκες, που συγκροτούνται από τον οικείο Νομάρχη της 
περιοχής του τυποποιητηρίου ή τωντυποποιητηρίων με ει¬ 
σήγηση της οικείας Δ/νσεως Γ εωργίας και στην οποία θα 
συμμετέχουν, ένας γεωπόνος, ένας οικονομικός και ένας 
διοικητικός υπάλληλος. Ολοι θα είναι υπάλληλοι της οικεί¬ 
ας Δ/σεως Γ εωργίας. 

Οπου υπάρχει δυνατότητα θα συμμετέχει και Χημικός για 
την δειγματοληψία του προϊόντος. 

Θα αφορούν δε στον έλεγχο της ποιότητας, της ποσότητας 
προϊόντος ανά συσκευασία, των υλικώνσυσκευασίας, της ση- 
μάνσεως (ΠΑΡΑΡΤΗΜΑ !) και θα λαμβάνονται από την επι¬ 
τροπή δείγματα προς εξέταση από το Γ.Χημείο του Κράτους. 

Θα πραγματοποιούνται δε ανάδΟΟτόννουςπερίπουή και 
λιγώτερο ετοίμου προς διανομή προϊόντος μετά από ειδο¬ 
ποίηση του φορέα . Κατά τον έλεγχο η επιτροπή θα διαπι¬ 
στώνει και την παράδοση ή μη των προηγουμένως ελεχθει- 
σών ποσοτήτων. Το Υπουργείο διατηρεί το δικαίωμα και ε¬ 
κτάκτων ελέγχων σε οποιαδήποτε φάση της διαδικασίας 
κρίνει σκόπιμο. 

Τα δείγματα θα αποστέλονται αμέσως στο οικείο παράρ¬ 
τημα του Γεν. Χημείου του Κράτους προς εξέταση και όχι πέ¬ 
ρα των πέντε (5) εργάσιμων ημερών απότηςλήψεώςτων. Σε 
περίπτωση αποστολής των δειγμάτων στο Γ ενικό Χημείο του 
Κράτους μετά τις πέντε (5) εργάσιμες ημέρες εκτός περι¬ 
πτώσεων αποδεδειγμένης ανωτέρας βίας, η αρμόδια επι¬ 
τροπή θα ελέγχεται αυστηρότατα. Τα δε αποτελέσματα των 
αναλύσεων θα διαβιβάζονται στην Υπηρεσία μας αμέσως. 

Με την λήψη των αποτελεσμάτων των αναλύσεων, που θα 
κοινοποιούνται στον ανάδοχο και στην Δ/νση Γ εωργίας και α¬ 
φού το προϊόν αποδειχθεί ποιοτικώς το προβλεπόμενο από 
την παρούσα Απόφαση του Υπ.Γεωργίας, Εθνικής Οικονο¬ 
μίας και Οικονομικών, ο ανάδοχος δύναται να το διανείμει. 

Κατά την φόρτωση σε κάθε μεταφορικό μέσο θα παρί- 
σταται εκπρόσωπος της Επιτροπής Α Ελέγχου, που θα ει¬ 
δοποιείται από τον ανάδοχο και θα σφραγίζει το φορτίο, θα 
καταγράφει τον αριθμό του αυτοκινήτου και θα ειδοποιεί 
την Δ/νση Γεωργίας του τόπου προορισμού του φορτίου. 
Θα συντάσει σχετικό πρωτόκολλο ως του παραρτήματος II. 
Ο ανάδοχος θα συντάσει καταστάσεις διαδρομών λεπτό- 

μερείςπου θα αφορούν στις μεταφορές του προϊόντος από 
το ή τα τυποποιητήρια του μέχρι τους τόπους παράδοσης 
στους δικαιούχους με τις χιλιομετρικές αποστάσεις βεβαιω¬ 
μένες από αρμόδια υπηρεσία του Κράτους. 

Τις καταστάσεις αυτές θα τις υποβάλλει συγκεντρωτικά 
στη Δ/νση ΔΗ .ΛΙ .ΖΩ. Π μετά το πέρας του έργου της δωρε¬ 
άν διανομής. 

Β’ Έλεγχοι στον τόπο παράδοσης του προϊόντος στους 
δικαιούχους 

Σε κάθε Νομό θα συγκροτηθούν από τον οικείο Νομάρχη 
με εισήγηση της οικείας Δ/νσης Γεωργίας, ανάλογα με τις 
προβλεπόμενες ανάγκες, τριμελής Επιτροπή ή Επιτροπές 
Β’ελέγχου. 

Η επιτροπή Β’ ελέγχου θα απαρτίζεται από έναν γεωπό¬ 
νο και δύο οικονομικούς ή διοικητικούς υπαλλήλους. Ολοι 
θα είναι υπάλληλοιτης οικείας Δ/νσεως Γεωργίας, και όπου 
υπάρχει δυνατότητα θα συμμετέχει και Χημικός για τη δειγ¬ 
ματοληψία του προϊόντος. 

Η διανομή κατά κατηγορία δικαιούχων θα γίνεται ώς κα¬ 
τωτέρω: 

α) Πολύτεκνοι και επαναπατρισθέντες: 

Στην έδρα του Νομού, όπου θα έχουν ειδοποιηθεί οι εκ¬ 
πρόσωποί τους να προσέλθουν και να παραλάβουν το προί- 
όν. Οι εκπρόσωποιτων Οργανώσεων των ανωτέρω θα πρέπει 
να έχουν ειδοποιήσει τα μέλη τους ώστε να προσέλθουν και 
αυτά να παραλάβουν το προϊόν. Θα συντάσσουν δε κατα¬ 
στάσεις αποδεκτών με πλήρη στοιχεία (Ονοματεπώνυμο-α- 
ριθμό αστ. Ταυτότητας -διεύθυνση-υπογραφή) και θα τις πα¬ 
ραδίδουν στην οικεία Δ/νση Γ εωργίας όπου θα φυλάσσονται 
προς διευκόλυνση των Εθνικών και Κοινοτικών ελέγχων, 
β) Ιδρύματα: 

Παράδοση στην αποθήκη του ιδρύματος. Σύνταξη κατά¬ 
στασης αναλόγου ώς ανωτέρω α’ που θα παραδίδεται στη 
Δ/νση Γεωργίας όπου θα φυλάσσεται για τον ίδιο ώς άνω 
α’λόγο. 

Σε κάθε ανωτέρω περίπτωση α,β όταν το φορτίο φθάσει 
στην έδρα του Νομού (ή σε άλλο σημείο του Νομού εφ’ό- 
σον τούτο ζητηθεί από την Δ/νση Γ εωργίας) , η Επιτροπή 
Β’ελέγχου θα το ελέγχει για τυχόν παραβιάσεις του κατά 
την διαδρομή (έλεγχος σφραγίσματος, σύρματος προσδέ- 
σεωςτου μουσαμά, κ.λπ) Μετά την αποσφράγιση του φορ¬ 
τίου από την Επιτροπή Β’ελέγχου, θα ακολουθεί η διανομή 
ώς ανωτέρω α,β περιπτώσεις. Σε κάθε ανωτέρω περίπτω¬ 
ση η Επιτροπή ή εξουσιοδοτημένο μέλος της κατά την εκ- 
φόρτωση του προϊόντος θα πραγματοποιεί έλεγχο ποσοτι¬ 
κό, σημάνσεως κ.λπ (υποχρεωτικά) 

Έλεγχος ποιοτικός του προϊόντος (δηλ. Λήψη δειγμάτων 
για ανάλυση στο οικείο Γ εν. Χημείο του Κράτους) θα γίνο¬ 
νται εφόσον κατά τον έλεγχο της Επιτροπής Β’ Ελέγχου 
διαπιστωθούν παραβιάσεις των σφραγισμένων φορτίων. 

Ο αριθμός των δειγματοληψιών αφήνεται στην κρίση της 
Επιτροπής Β’ Ελέγχου. Τα δείγματα θα αποστέλονται ε¬ 
ντός πέντε (5) εργασίμων ημερών στο Οικείο Γεν. Χημείο 
και τα αποτελέσματα των αναλύσεων θα διαβιβάζονται 
στην υπηρεσία μας αμέσως. 

Όλες τις ανωτέρω παραδόσεις-παραλαβές θα παρακο¬ 
λουθεί η Επιτροπή Β’ Ελέγχου ή εξουσιοδοτημένο μέλος 
της. Θα συντάσονται δε σχετικά πρωτόκολλα (ΠΑΡΑΡ¬ 
ΤΗΜΑ II!) παράδοσης-παραλαβής μεταξύ αναδόχου και εκ¬ 
προσώπου των δικαιούχων ή νομίμων αντιπροσώπων και 
των δύο τα οποία θα θεωρούνται από την Επιτροπή. 

Αντίγραφα των πρωτοκόλλων αυτών καθώς και τα ανα- 
λυτήρια (για όσες δειγματοληψίες αποφασίσει η 
Επιτροπή) θα φυλάσονται στην οικεία Δ/νση Γ εωργίας. 

Τα υλικά δειγματοληψιών (φιαλίδια κ.λπ.) θα τα προμη¬ 
θεύει σε κάθε περίπτωση ο ανάδοχος. 

Εαν κατά την διανομή του προϊόντος προκόψει περίσ¬ 


σευμα σε μία κατηγορία δικαιούχων και έλλειμμα σε άλλη 
κατηγορία δικαιούχων τότε η Δ/νση Γ εωργίας δύναται να 
προβαίνει σε συμψηφισμό. 

Για τις διαδικασίες αυτές θα συντάσονται αντίστοιχα 
πρακτικά από την επιτροπή Β’ Ελέγχου και τον αρμόδιο 
Διευθυντή Γεωργίας. 

Οι Δ/νσεις Γ εωργίας μετά το πέραςτης δωρεάν διανομής 
στην περιοχή τους θα διαβιβάσουν χωρίς καθυστέρηση 
στη Δ/νση ΔΗ.ΛΙ.ΖΩ συγκεντρωτικές καταστάσεις όπως 
στο παράδειγμα του παραρτήματος IV. 

Άρθρο 7 

Η Δ/νση Γ εωργίας θα προβαίνει και σε ελέγχους ως προς 
την ορθή διανομή του προϊόντος σε κάθε κατηγορία και σε 
περιπτώσεις παρατυπιών θα προβαίνουν σε ανάλογες ε¬ 
νέργειες (κυρώσεις, κατάσχεση του προϊόντος κ.λ.π.) κατά 
την κρίση της. 

Μέσα σε δέκα (10) μήνες από της λήξεως της ημερομη¬ 
νίας διανομής θα μας διαβιβάσει σχετική έκθεση αφού 
πραγματοποιήσει δειγματοληπτικούς ελέγχους σε όλους 
τους φορείς - αποδέκτες της περιοχής της. 

Άρθρο 8 

Τήρηση λογιστικών βιβλίων 

Για την υλοποίηση των διαφόρων ελέγχων Εθνικών ή 
Κοινοτικών, ο ανάδοχος θα πρέπει να τηρεί τα απαιτούμενα 
από την Εθνική και Κοινοτική νομοθεσία λογιστικά βιβλία. 

Άρθρο 9 

Κάλυψη δαπάνης 

Η δαπάνη που θα προκύψει από την εφαρμογή του προ¬ 
γράμματος δωρεάν διανομής ελαιολάδου στους απόρους και 
τις διατάξεις αυτής της απόφασης και μέχρι του ποσού της 
Κοινοτικής συνδρομής, θα βαρύνει τον Κ.Α. 5511 του Ειδικού 
Λογαριασμού Εγγυήσεων Γεωργικών Προϊόντων (ΕΛΕΓΕΠ). 

Η τυχόν επιπλέον της Κοινοτικής συνδρομής δαπάνη που 
θα προκύψει από την εφαρμογή του προγράμματος και μέχρι 
του ποσού των 540.000.000 δρχ. Θα βαρύνει τον Κ.Α. 5422 
του Τακτικού Προϋπολογισμού του Υπ. Γεωργίας με ισόποση 
μεταφορά στον Κ.Α. 2122 ”Κάλυψη ελλείματος ΕΛΕΓΕΠ” και 
η πληρωμή θα πραγματοποιηθεί στον Κ.Α. 5511 του Ειδικού 
Λογαριασμού Εγγυήσεων Γεωργικών Προϊόντων. (ΕΛΕΓΕΠ). 

Για την διαδικασία πλη ρωμής των Κοινοτικών ποσών καθώς 
και των ποσών που προέρχονται από τον Κρατικό Προϋ¬ 
πολογισμό για την εκτέλεση της παρούσης εφαρμόζονται οι 
διατάξεις και Κανονισμοί που αφορούν στον ΕΛΕΓΕΠ. 

Άρθρο 10 

Ο Υπουργός Γ εωργίας εξουσιοδοτείται όπως τροποποιεί τα 
παραρτήματα και καθορίζει κάθε λεπτομέρειατης παρούσης. 

Άρθρο 11 

Λόγω των προθεσμιών που τίθενται από τον Καν. ΕΟΚ 
3149/92 για την ολοκλήρωση της διανομής στους αποδέ¬ 
κτες και ως εκ τούτου του επείγοντος για την υλοποίηση 
του έργου, θα ακολουθηθεί η διαδικασία της με απευθείας 
διαπραγμάτευση ανάδειξηςτου αναδόχου. 

Άρθρο 12 

Η ισχύς της παρούσης αρχίζει από την δημοσίευσή της 
στην εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1997 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ &ΟΙΚΟΝΟΜ1ΚΩΝ ΓΕΩΡΓΙΑΣ 

ΠΑΝΝΟΣ ΠΑΠΑΝΤΩΝΙΟΥ ΣΤΕΦΑΝΟΣ ΤΖΟΥΜΑΚΑΣ 

ΠΑΡΑΡΤΗΜΑ I 

ΤΕΧΝΙΚΑ ΧΑΡΑΚΤΗΡΙΣΤΙΚΑ ΛΕΥΚΟΣΙΔΗΡΩΝ ΔΟΧΕΙΩΝ. 

1. Διαστάσεις σε μμ 

α. Βάση 115 X 147 
β. Ύψος 332 

2. Πάχος κορμού σε ΜΜ ; 0,24 

3. Κασσιτέρωση κορμού σε ΟΡ^Μ2 : 0 2,8/2,8 

4. Σκληρότητα κορμού ; Τ3 

5. Πάχος κορμού σε ΜΜ: 0,256. 

6 . Κασσιτέρωση άκρων σε (3Κ/Μ2: □ 2,8/2,8 

7. Σκληρότητα άκρων : Τ3 

8. Πλάγια ραφή : Με ηλεκτροσυγκόληση 

9. Πώμα, Ασφαλείας πλαστικό 

10. Σήμανση ; Πέραν των προβλεπομένων από τον Καν. (Ε.Ο.Κ.) 2677/85 σημάνσεων θα 
υπάρχουν και τα κατωτέρω ; 

Στο άνω και κάτω μέρος του δοχείου και στις τέσσερις πλευρές του κυανές λωρίδες 
ύψους (5) πέντε εκατοστών εκάστη λωρίδα. 

Κάτω από την άνω κυανή λωρίδα στις δύο μεγάλες πλευρές θα αναγράφεται με 
γράμματα ύψους (1) ενός εκατοστού η Φράση «ΕΛΑΙΟΛΑΔΟ» οξύτητας 
0-1 -% 

Κάτω των γραμμάτων στις δύο πλευρές θα τοποθετηθεί η σημαία της Ε.Ο.Κ. ύψους 
(7,5) επτά και πενήντα εκατοστών και πλάτους (11,25) έντεκα και είκοσι πέντε 
εκατοστών και η οποία θα απέχει εξίσου από τις κυανές λωρίδες. 

Η σημαία της Ε.Ε. πρέπει να είναι ως κατωτέρω : 
α. Κύκλος 

Τα δώδεκα χρυσά αστέρια σχηματίζουν τοποθετημένα κατά κανονικά διαστήματα, 
ιδεατό κύκλο του οποίου το κέντρο βρίσκεται στο σημείο όπου τέμνονται οι διαγώνιοι 
του ορθογωνίου παραλληλεπιπέδου. Η ακτίνα αυτού του κύκλου είναι ίση με το 1/3 
του ύψους, 
β. Αστέρια 

Κάθε αστέρι με πέντε ακτίνες βρίσκεται σε ιδεατό κύκλο, του οποίου ·η ακτίνα ισούται 
με το 1/18 του ύψους. 

Όλα τα αστέρια είναι τοποθετημένα κάθετα, δηλαδή με ακτίνα που κατευθύνεται 
προς τα επάνω και δύο άλλες κατά μήκος μιας ιδεατής ευθείας που είναι κάθετη στο 

κοντάρι. ^ . 

Τα αστέρια έχουν διάταξη των ωρών του ρολογιού το δε χρώμα του πρέπει να είναι 

βαρύ κίτρινο χρωμίου (ΡΑΝΤΟΝ 1160) 

Κάτω από την σημαία και πάντα στις δύο μεγάλες πλευρές θα αναγράφεται 
«ΟΞΥΤΗΤΑ 0-1. /ο» με ύψος γραμμάτων (1) ενός εκατοστού και λίγο πιό κάτω από 
την ΟΞΥΤΗΤΑ θα αναγράφεται «ΔΩΡΕΆΝ ΕΝΊΣΧΥΣΗ ΕΥΡΩΠΑΪΚΗΣ ΕΝΩΣΗΣ» 

Στις μικρές πλευρές του δοχείου και περίπου στο μέσον θα αναγράφεται με ύψος 
γραμμάτων και αριθμού (1) ενός εκατοστού «5 ΛΙΤΡΑ» 

ΤΕΧΝΙΚΑ ΧΑΡΑΚΤΗΡΙΣΤΙΚΑ ΠΟΛΥΑΙΘΥΛΕΝΙΟΥ 
Το πάχος του πολυαιθυλενίου θα είναι 110 μικρά. 

ΠΑΡΑΡΤΗΜΑ II 

Πρακτικό Επιτροπής Α' ελέγχου - φόρτωσης 


Σήμερα την . 199.. ημέρα . η κατωτέρω Επιτροπή 

Α' ελέγχου η οποία . με την υπ’ αριθ. απόφαση κ. 

Νομάρχη του Νομού . μετέβημεν στο Τυποποιητήριο της 

αναδόχου εταιρείας.και βεβαιώνουμε τα κατωτέρω: 

Ποσότης . κιλών ή . πεντόλιτρων δοχείων 

ελαιολάδου ελέγχθη σύμφωνα με την υπ’ αριθμ.Διυπουργική 

Απόφαση ποσοτικά, μακροσκοπικά (συσκευασία, σήμανση κλπ.) και ποιοτικά 
(λήψη δειγμάτων για Χημική Ανάλυση) και αφού ευρέθη να τηρεί όλους τους 
όρους της ανωτέρω Διυπουργικής Απόφασης εφορτώθη στα με αριθ. 

κυκλοφορίας . φορτηγά 

τα οποία εσφραγίσθηκαν προς αποστολή στους κατωτέρω αποδέκτες. 

1) Αποδέκτης.Νομού. 

Δοχεία (αριθμός).καθαρό βάρος. 


κιλά. 


2) Αποδέκτης.Νομού 

Δοχεία (αριθμός).καθαρό βάρος . 

3) Αποδέκτης.Νομού 

Δοχεία (αριθμός).καθαρό βάρος . 


κλπ. 

Το παρόν συνετάγη εις τριπλούν και υπογράφεται ως ακολούθως: 


Η ΕΠΙΤΡΟΠΗ Ο Εξουσιοδοτημένος Εκπρόσωπος του φορέα 

1 ) 

2 ) 

3 ) 

ΠΑΡΑΡΤΗΜΑ III 

Πρωτόκολλο Παράδοσης - Παραλαβής Ελαιόλαδο 
Στον Τόπο Διανομής. 


Σήμερα την .... 

εκπρόσωπος της αναδόχου εταιρείας 


Στή Λάρισα ο εξουσιοδοτημένος 
. παρέδωσε στον νόμιμο 


εκπρόσωπό του..."··;.■,. 

ελαιόλαδο . πεντόλιτρα δοχεία όπως προβλεπεται απο την 

υπ’ αριθμ.Διυπουργική Απόφαση. 


Η παράδοση έγινε παρουσία της αρμόδιας τοπικής Επιτροπής Β ελέγχου. 


Ο ΑΝΑΔΟΧΟΣ 


Ο ΑΠΟΔΕΚΤΗΣ 


ΕΘ-ΘΗ 

Η ΕΠΙΤΡΟΠΗ Β' ΕΛΕΓΧΟΥ 


1 . 


2 . 


3. 


αριθ. 


Με την παρατήρηση το απαραβίαστο των μολυβοσφραγίδων για το 
.φορτηγό αυτοκίνητο. 


υπ 


ΠΑΡΑΤΗΡΗΣΕΙΣ ΕΠΙΤΡΟΠΗΣ 

ΠΑΡΑΡΤΗΜΑ IV 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ|<Η ΑΥΤΟΔΙΟΙΚΗΣΗ 
Δ/ΝΣΗ ΓΕΩΡΓΙΑΣ ΚΑΙ ΚΤΗΝΟΤΡΟΦΙΑΣ 
ΤΜΗΜΑ ΠΕΕ 
ΠΛΗΡΟΦΟΡΙΕΣ: 

ΤΗΛΕΦΩΝΟ 


ΚΑΤΑΣΤΑΣΗ 

ΠΑΡΑΛΑΒΗΣ ΚΑΙ ΔΙΑΝΟΜΗΣ ΕΛΑΙΟΛΑΔΟΥ 

ΠΑΡΕΛΗΦΘΗΣΑΝ ΣΥΝΟΛΙΚΑ 5/ΛΙΤΡΑ ΔΟΧΕΙΑ ΓΙΑ ΟΛΕΣ ΤΙΣ 

ΚΑΤΗΓΟΡΙΕΣ ΔΙΚΑΙΟΥΧΩΝ ΤΟΥ ΝΟΜΟΥ. 

Η ΔΙΑΝΟΜΗ ΕΠΝΕ ΩΣ ΚΑΤΩΤΕΡΩ: ΑΡΙΘΜΟΣ 5/ΛΙΤΡΩΝ ΔΟΧΕΙΩΝ 

I. ΣΤΑ ΑΤΟΜΑ ΤΩΝ ΦΙΛΑΝΘΡΩΠΙΚΩΝ 

ΙΔΡΥΜΑΤΩΝ ΤΟΥ ΝΟΜΟΥ ΜΑΣ . 

II. ΣΤΙΣ ΟΙΚΟΓΕΝΕΙΕΣ ΠΑΛΙΝΟΣΤΟΥΝΤΩΝ . 

ΙΙΙ.ΣΤΗΝ ΙΕΡΑ ΜΗΤΡΟΠΟΛΗ . 

IV. ΣΤΙΣ ΠΟΛΥΤΕΚΝΕΣ ΟΙΚΟΓΕΝΕΙΕΣ . 

V. ΣΕ ΟΙΚΟΓΕΝΕΙΕΣ ΠΛΗΓΕΙΣΕΣ . 

ΠΡΟΣΦΑΤΑ ΑΠΟ ΘΕΟΜΗΝΙΕΣ 


Η ΑΝΑΛΥΣΗ ΤΩΝ ΔΕΙΓΜΑΤΩΝ ΕΔΕΙΞΕ ΑΝΑ ΔΕΙΓΜΑ ΤΑ ΚΑΤΩΤΕΡΩ : 


ΔΕΙΓΜΑ 

1ο 


ΔΕΙΓΜΑ 

2ο 


ΔΕΙΓΜΑ 

3ο 


ΔΕΙΓΜΑ 

4ο 

Κ.Λ.Π 


ΟΙ ΑΝΩΤΕΡΩ ΠΟΣΟΤΗΤΕΣ ΠΑΡΕΛΗΦΘΗΣΑΝ ΚΑΙ ΠΑΡΕΔΟΘΗΣΑΝ ΣΤΟΥΣ 
ΔΙΚΑΙΟΥΧΟΥΣ. ΣΤΗΝ ΥΠΗΡΕΣΙΑ ΜΑΣ ΦΥΛΑΣΣΟΝΤΑΙ ΠΡΟΒΛΕΠΟΜΕΝΕΣ ΚΑΤΆ 
ΠΕΡΊΠΤΩΣΗ ΟΝΟΜΑΣΤΙΚΕΣ ΚΑΤΑΣΤΑΣΕΙΣ ΓΙΑ ΕΘΝΙΚΟΥΣ ΚΑΙ ΚΟΙΝΟΤΙΚΟΥΣ 
ΕΛΕΓΧΟΥΣ. 


ΓΙΑ ΤΗΝ ΕΠΙΤΡΟΠΉ ΕΛΕΓΧΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








